জগৎবল্লভপুরে দুষ্কৃতীদের তাণ্ডব! আহত দুই

হাওড়া: জগৎবল্লভপুর (Jagatballavpur) থানার পাঁচলা বিধানসভার পোলগোস্তিয়া তালপুকুর এলাকায় গতকাল রাতে বোমাবাজির ঘটনায় তীব্র আতঙ্ক ছড়াল। অভিযোগ, রাতের বেলায় হঠাৎই তিন দুষ্কৃতী (Miscreants attack) একটি বেকারির দোকানে ঢোকে। তার পরেই মালিকের সঙ্গে বচসায় জড়িয়ে পড়ে তারা। কথা কাটাকাটির মাঝেই একজন দুষ্কৃতী পকেট থেকে পিস্তল বের করে দোকানদারের মাথায় আঘাত করে বলে দাবি স্থানীয়দের। এরপরই বাইরে থেকে আরও কয়েকজনকে ডেকে এনে শুরু হয় বোমাবাজি (Bombing)।

স্থানীয় বাসিন্দারা জানিয়েছেন, এলাকায় পরপর প্রায় ২৫ থেকে ২৭টি বোমা ফাটানো হয়। বোমার আঘাতে দোকানের দুই কর্মচারী আহত হন। তাদের আমতা গ্রামীণ হাসপাতাল এবং নিকটবর্তী একটি নার্সিংহোমে ভর্তি করা হয়েছে বলে খবর। হঠাৎ বোমার শব্দে আতঙ্ক ছড়িয়ে পড়ে এলাকায়। ভয়ে ঘর থেকে বাইরে বের হতে পারেননি স্থানীয়রা।

আরও খবর : দ্রুত পারদ পতন হবে বাংলায়! জানাচ্ছে হাওয়া অফিস

এই খবর পাওয়া পরেই পুলিশ (Police) বাহিনী ও র‍্যাফ জগৎবল্লভপুরে পৌঁছয়। ঘটনার পরেই এলাকায় টহল বাড়ানো হয় পুলিশের তরফে। কারা এই ঘটনার পিছনে কারা রয়েছে তাঁদের খোঁজে ইতিমধ্যে তদন্ত শুরু করেছে পুলিশ। কেন এমন ঘটনা ঘটল সেটাও খতিয়ে দেখা হচ্ছে।

হাওড়া গ্রামীণ জেলা পুলিশের সুপার সুবিমল পাল জানিয়েছেন, পরিস্থিতি বর্তমানে সম্পূর্ণ নিয়ন্ত্রণে রয়েছে। একটি বেকারি ফ্যাক্টরি নিয়ে গন্ডগোল থেকেই ঘটনার সূত্রপাত বলে প্রাথমিক ধারণা। দুইজন আহত হয়েছেন, পুলিশ ঘটনার প্রকৃত কারণ খতিয়ে দেখছে বলেও জানিয়েছেন তিনি।